Magna Carta Cartel

Magna Carta Cartel tai lyhyemmin MCC on ruotsalainen, Linköpingistä kotoisin oleva, alternative rockia ja poppia soittava yhtye. MCC on perustettu vuonna 2006. Perustajajäseniin kuuluva Martin Persner paljasti maaliskuussa 2017, että hän oli ollut seitsemän vuotta Ghostin jäsen eli "Nameless Ghoul"; kitaristi, joka tunnetaan nimellä Omega (tai Ether). == Historia == Viisi kaverusta pani pystyyn Magna Carta Cartelin vuonna 2006. MCC:n perustajiin kuuluvat Martin Persner ja Simon Söderberg soittivat yhtyeessä kitaraa ja lauloivat. He molemmat soittivat kitaraa myöhemmin myös Ghostissa. Yhtyeessä jäsenenä on esiintynyt myös Tobias Forge, joka on tunnettu Ghostin laulajana nimellä Papa Emeritus. MCC:n jäseniä ovat myös Arvid Persner ja Pär Glendor. Ensimmäinen levytys, EP Valiant Visions Dawn, ilmestyi 2008 ja sisälsi kolme kappaletta. EP:n julkaisi Sounds Of Zilence digitaalisena, ja sen saattoi ladata ilmaiseksi. Ensimmäinen LP Goodmorning Restrained julkaistiin 2009, jälleen Sounds Of Zilencen toimesta. Levyllä on yksitoista kappaletta, ja esimerkiksi Discogsen arvoisteluissa levy saa pistemäärän 4,78/5. Yhtye pistettiin kuitenkin tauolle ensimmäisen levyn ilmestymisen jälkeen. MCC:lle ei jäänyt aikaa eikä energiaa, sillä Persnerin, Söderbergin ja Forgen toinen bändi Ghost vaati heiltä täyden huomion. Tilanne muuttui vuonna 2016. Ghostin jäsenet olivat pysyneet nimettöminä. Mutta maaliskuussa 2017 Martin Persner julkaisi YouTubessa tiedotteen, jossa hän kertoi olleensa seitsemän vuotta, aina heinäkuuhun 2016 asti Ghostin rytmikitaristi Omega (tai Quintessence). Persner ei tarkemmin selittänyt mikä oli johtanut siihen, että hän ei enää ollut Ghostin jäsen. Tiedotteessaan hän kiitti tuesta, jota faneilta oli tullut yhtyeelle ja hänelle itselleen, sekä kertoi, että MCC eli Magna Carta Cartel on pystyssä jälleen. Uutta materiaalia MCC:ltä ilmestyi 2017, levy- yhtiönä nyt Lövely Records. Päivänvalon näkivät single "Sway" sekä EP The Demon King. EP:llä on "Swayn" lisäksi neljä muuta, ennen julkaisematonta laulua. Lövely julkaisi samalla myös MCC:n aiemmin ilmestyneen EP:n sekä LP:n Goodmorning Restrained. == Musiikkityyli == Osa MCC:n kappaleista on rauhallisia ja tunnelmallisia instrumentaaleja, osa tarttuvia popmelodioita, joko instrumentaaleina tai sisältäen lyriikkaa. Jälkimmäisistä käy esimerkiksi vaikkapa The Demon King -EP:n kappale "Turn" tai Goodmorning Restrained -levyn instrumentaali "So long". Bändin Facebook-sivuilla heidän tyylilajeikseen mainitaan "rock, pop, dream ja nightmare". Yhtye kuvailee myös soittavansa radio-editoitua elokuvamusiikkia tai taianomaista rockia, "magical rock music". Bändi maalaa musiikistaan kuvan, jossa esiintyvät nimet Vangelis, Tom Petty, U2, Joy Division, ABBA, Brian Eno, Jean Michel Jarre, Metallica, Mike Oldfield, Koto, The Beatles, Morricone ja Moroder (jne.). == Jäsenet == === Nykyiset jäsenet === * Martin Persner – kitara, laulu * Arvid Persner – kitara, rummut * Pär Glendor – kitara, koskettimet === Entiset jäsenet === * Simon Söderberg – kitara, laulu * Tobias Forge – kitara, basso == Diskografia == === Studioalbumit === * Goodmorning Restrained (2009) * The Dying Option (2022) === EP:t === * Valiant Visions Dawn (2008) * The Demon King (2017) === Singlet ja demot === * "Sway" (2017) * "The Demon King" (2017) * "The Sun & The Rain" (2018) *"Counting Down the Days" (2018) == Lähteet == == Aiheesta muualla == * MCC [Magna Carta Cartel \- Turn] – www.youtube.com Luokka:Ruotsalaiset alternative rock -yhtyeet